text: Fange flygtet
  02 november 2012 kl. 12.18
  En fange er stukket af fra en undersøgelse på sygehuset i Horsens.
  Politiet leder efter en fange, der i går flygtede. Han var ledsaget af en fængselsbetjent i forbindelse med, at han skulle til en undersøgelse på sygehuset i Horsens.
  På sygehuset lykkedes det ham at stikke af, skriver Horsens Folkeblad.
  Fangen afsoner en straf i Statsfængslet i Nr. Snede. Politiet betegner ham som ikke-farlig.
  